"יש ילדים. חדל, חדל". תיעוד תקיפות שבוטלו
דובר צה"ל מגיב לביקורת על הפגיעה באזרחים: צפו בסרטון ובו שורת מקרים שבהם ביקשו טייסים לבטל תקיפות בגלל ילדים ונשים שזוהו בקרבת מקום
יואב זיתוןפורסם: 14.07.14 , 12:51
ככל שגוברות הביקורות והמחאות על שיעור האזרחים הגבוה בין ההרוגים הפלסטינים במבצע צוק איתן, משקיע דובר צה"ל מאמץ בניסיון להציג את הצד השני של התקיפות האוויריות: ביטול הפצצות בשל נוכחות ילדים ונשים בסמוך ליעדים. בעקבות הדים שעורר תיעוד מקרה כזה אתמול, מפרסם היום (ב') צה"ל סרטון ובו תיעוד של שורת מקרים שבהם החליטו טייסים לא לתקוף מטרות ברצועה. על פי הפלסטינים, עד הבוקר נהרגו יותר מ-170 איש ברצועה, רובם אזרחים. צפו:
צה"ל מפרסם: ביטול תקיפות בגלל אזרחים (באדיבות דובר צה"ל)
התיעוד כולל הקלטה של שיחות הטייסים במהלך הפעילות מזהירים על תנועת אזרחים:
- "יש גם תנועה על הציר פה, איפה שאני מזיז עכשיו וגם איפה ששני העיגולים יש שני אנשים נייחים... כל האזור הזה
בסרטון שהפיץ צה"ל באנגלית נשמע טייס שנשלח לתקוף יעד ברצועה מבטל את הפעולה כשהוא מזהה אנשים בקרבת המטרה: "בואו נמשיך הלאה"
מלא, מלא... יש פה חבורה של ילדים".
- "התקיפה קיבלו, חדל חדל חדל".
ובמקרה אחר:
- "כרגע יש איזה 15 איש בטווח של 15-10 מטר מהמבנה, את רואה?"
- רואה, מקבלת. עוברים למטרה אחרת.
- "אתה רואה את התמונה שלי?".
- "גם הבית בצד השמאלי התחתון, יש שם ילדים על הגג, אתה רואה אותם משחקים? תיתפסו על המטרה, בסדר? יש שם ילדים על הגג משחקים וגם המסדרון הזה יש תנועה של אנשים. יש שם עכשיו גם בן-אדם".
- "אני מכיר שהמטרה לא נקייה".
- "אנחנו נעבור למטרה אחרת כי המטרה הזו מלוכלכת".
- "מעולה".
תקיפת משגרים ומחסני אמל"ח ביממה האחרונה (באדיבות דובר צה"ל)
גם הבוקר, בפתח יומו השביעי של המבצע, המשיך צה"ל את פעילותו, שכללה הפעם לא רק שיגור מסיבי של רקטות ופצמ"רים לעבר יישובי הדרום, אלא גם הפעלת מזל"ט: בשעות הבוקר יירטה סוללת טילי נ"מ פטריוט מזל"ט שנשלח מהרצועה לתוך שטחי ישראל.
הוא יורט באזור אשדוד. לא ברור אם נשלח למטרת צילום או אם נשא חומר נפץ.
גם לאחר היירוט התגבר הירי, ובמהלך הבוקר נשמעו שוב ושוב אזעקות במועצות האזוריות אשכול, חוף אשקלון, שדות נגב, בנתיבות, באשקלון ובאשדוד. רקטה נחתה בקרבת בית בחוף אשקלון וגרמה לנזק אך לא דווח על נפגעים. בסביבות השעה 10:40 נשמעו אזעקות בקריית מלאכי ובאשקלון. במקביל, שטח במועצה האזורית חוף אשקלון הוכרז כשטח צבאי סגור.
מצה"ל נמסר כי במהלך אתמול והבוקר הותקפו עשרות משגרים ומפקדות של חמאס. במהלך הלילה הותקף גם מסגד בדיר אל-בלח, שם נמצא מחסן אמצעי לחימה של הג'יהאד האיסלאמי.
תקיפה שבוטלה בשל נוכחות ילדים בקרבת מקום